प्रतिनिधिसभा बैठकमा एमाले र राप्रपाको अवरोध
प्रमुख प्रतिपक्षी दल एमाले  र प्रतिपक्षी दल राप्रपाको अवरोधपछि प्रतिनिधिसभाको शुक्रबारको बैठक केहीबेरका लागि स्थगित भएको छ ।
काठमाडौँ — प्रमुख प्रतिपक्षी दल एमाले  र प्रतिपक्षी दल राप्रपाको अवरोधपछि प्रतिनिधिसभाको शुक्रबारको बैठक केहीबेरका लागि स्थगित भएको छ ।बैठक सुरु भए लगत्तै एमाले र राप्रपाका विवादित मन्त्रीहरुको राजीनामा लगायतका विषयमा प्रश्न उठाएको थियो । कांग्रेस सांसद राजेन्द्र केसीले प्रतिपक्षले नियतवस गणपुरक संख्या पुर्‍याउन नदिन बैठक छोडेको भन्दै कुरा उठाउपछि सुरुमै एमाले सांसदहरुले आपत्ति जनाएका थिए । त्यसपछि बोल्ने क्रममा एमाले सांसद योगेशकुमार भट्टराईले विवादित मन्त्रीहरुको राजीनामा पनि मागे ।राप्रपाका प्रमुख सचेतक ज्ञानेन्द्र शाहीले विवादमा परेका भौतिक योजनामन्त्रीको राजीनामाको कुरा उठाउँदै प्रधानमन्त्री र गृहमन्त्रीले जवाफ दिनुपर्ने माग गरे । संक्षिप्त समयमा सांसदहरुले बोलेपछि एमाले र राप्रपाका सांसदहरुले उठेर बैठक अवरोध गरे । त्यसपछि सभामुख देवराज घिमिरे केहीबेरका लागि बैठक रोकेका छन् । प्रतिनिधिसभा बैठकमा कसले के भने ? पदम गिरी, प्रमुख सचेतक, नेकपा(एमाले)सरकारले रोष्टमबाट सरकारलाई जवाफ दिन होइन सत्तापक्षकै माननीयहरुलाई लगाएर प्रतिपक्षमाथि हिलो छ्याप्ने, भ्रम सिर्जना हुने खालको गरी जुन खालको व्यवहार गरिादैछ यसप्रति आपत्ति व्यक्त गर्न चाहन्छौं । प्रतिपक्षको कारणले आज कहाानिर विधेयक संसदमा पेश गर्न र कानून निर्माणको लागि कहाँनिर बाधा पुग्यो ? यदि बहुमतको सरकारसाँग छ भने आफूले प्रश्तुत गर्ने विधेयक संसदबाट पास गर्ने आँट सरकारसँग छ कि छैन । छैन भने राजीनामा दिनुपर्छ ।’विराजभक्त श्रेष्ठ, सांसद, राष्ट्रिय स्वतन्त्र पार्टी ‘पार्टी देशको लागि कि देश पार्टीका लागि ? संसद चल्ने भनेको सत्तापक्षको बहुमतले हो । उहााहरुले विधेयक ल्याएपछि चलाउने हो । के गठबन्धनमा प्वाल परेको हो सभामुख महोदय ? हामी प्रतिपक्षमा बसेर सरकारलाई रचनात्मक सहयोग दिने पूरै कोशिस पनि गरिरहेका छाौ । यो क्यालेण्डर के हो ? यो क्यालेण्डर थिएन उहााहरुको हातमा ? कार्यव्यवस्था समिति जोकर संस्था हो ? महासमिति भए जानकारी दिनुपर्दैन ?’ज्ञानबहादुर शाही, प्रमुख सचेतक, राष्ट्रिय प्रजातन्त्र पार्टी ‘म सोध्न चाहन्छु, क्यालेण्डर बनाएको छ हेर्नुस् । कार्यव्यवस्था समिति छ । तपाईंहरु गोदावरीमा पार्टीको कार्यक्रम भनेर त्यही रुमल्लिने । संसदमा नआउने । आज प्रधानमन्त्री आउने हो कि गृहमन्त्री आउने हो ? हत्यारालाई किन पक्राउ नगरेको ? रोष्टमबाट जवाफ चाहिन्छ होइन भने संसद आज चल्दैन ।’माधव सापकोटा, सांसद, नेकपा(माओवादी केन्द्र)‘संक्षिप्त भनेको कति समय हो ? सभामुखको तजबिजको आधारमा हो ? प्रमुख प्रतिपक्षीसाग आज संख्या बढी छ । तपाईहरुसाग संख्याको बल छ भन्नेबित्तिकै बेस्सरी ढ्यापढ्याप गरेर हाम्रा स्वरहरुलाई कुण्ठित गर्ने ? भर्खरै माननीय ज्ञानेन्द्र शाहीले भन्नुभयो संसद चल्दैन । नचलाउनोस् केही छैन । संसद बन्द गर्न हुलहुज्जत गर्न अराजकता प्रश्तुत गर्न मनलागि गर्नका लागि जनताबाट निर्वाचित भएर आएको हो ? तपाईहरु शासन व्यवस्थाका कुरा पनि गर्नुहुन्छ । तपाईहरुलाई अधिकार छ भने, तपाईहरुलाई लाग्दैछ यो शासन व्यवस्था गलत छ भने तपाईंहरु सांसदको पद राजीनामा गरेर जानुस् न सडकमा । तपाईहरु विद्रोह गर्नुस् न । त्यो अधिकार तपाईहरुलाई छ नि । तर यही संसदमा बस्ने । संसद चल्न नदिने । अराजक हुने । उश्रृङ्खल हुने यो के तरिका हो ? म भन्न चाहन्छु प्रतिपक्षलाई संसदका महासचिवका तीनवटा नागरिकता र दुईवटा पासपोर्ट पनि तपाईहरुले उठाएका कुरा पनि थप्नुस् न ।’